Man verdrink in Albert Falls-damAlbert Falls-dam (Foto: Toni Fisher, Google Photos – Desember 2014) ŉ 56-jarige man het in die Albert Falls-dam in Pietermaritzburg in KwaZulu-Natal verdrink. Paramedici en die polisie se soek- en reddingsdiens is Saterdagmiddag na die toneel ontbied toe die man onder die water verdwyn het, het Ineke van Huyssteen, woordvoerder van ER24, gesê. “Die soektog het tot vanoggend voortgeduur en sy liggaam is net voor 08:00 gevind. Daar was ongelukkig niks wat paramedici vir hom kon doen nie, en hy is op die toneel dood verklaar.” Die man was vermoedelik Saterdagmiddag op ŉ klein bootjie toe dit omgeslaan het.